ખાનગી હોસ્પિટલોના ક્ષેત્રમાં કેટલું જોર રહેલું છે એનું ઉદાહરણ છે, કર્ણાટક. ત્યાંના ડોકટરો અને ખાનગી હોસ્પિટલના માલિકોએ વિરોધ કર્યા બાદ રાજ્ય સરકારને કર્ણાટક ખાનગી તબીબી સંસ્થાઓ (સુધારા) બિલ (કેપીએમઇ) 2017ના શિક્ષાત્મક જોગવાઈઓને હળવી કરવાની ફરજ પાડવામાં આવી હતી. નવેમ્બરમાં રાજ્ય વિધાનસભા દ્વારા પસાર કરવામાં આવેલ બિલ, દર્દીની સંભાળ પર અસર કરે એવી તબીબી બેદરકારી અને અન્ય ગેરરીતિઓ સામે કડક પગલાંની જોગવાઈ ધરાવતું હતું. સ્વાસ્થ્ય કાર્યકરોએ ધ્યાન દોર્યું તેમ, રાજ્ય સરકાર હોસ્પિટલોના માલિકોના વિરોધ અને ડૉક્ટર્સની હડતાળ સામે ટક્કર ઝીલી ન શકી, કારણ કે આરોગ્ય સેવા આપતા સરકારી કેન્દ્રો નબળા છે, જેના લીધે જનતાની તકલીફો વધતી જતી હતી અને સાથે સાથે તેઓનો આક્રોશ પણ વધી રહ્યો હતો. એનએચપી 2017ના આંકડા દર્શાવે છે કે, કર્ણાટક હેલ્થકેર પર તેના ગ્રોસ સ્ટેટ ડોમેસ્ટિક પ્રોડક્ટના માત્ર ૦.૭% ખર્ચ કરે છે. હાલમાં રાષ્ટ્રીય સરેરાશ ૧.૧% છે.